Мэкъэ тхакIэр къезыхьыжьэгъагъэхэр финикийцэхэр арых (тиэрэ ыпэкIэ я 2-1-рэ илъэс мин). Финикий тхакIэм шIуагъэу иIагъэр ащ итамыгъэхэр къызэрыкIохэу, ипчъагъэкIэ хьарыф 22-рэ нахь зэрэмыхъущтыгъэр ыкIи ахэмэ зэкIэлъыкIокIэ гъэнэфагъэ зэрахэлъыгъэр ары. ПIопэн хъумэ, финикийцэхэр арых апэрэ алфавитыр зыгъэпсыгъэхэр. А алфавитым ыпкъ къикIэу зэхэгъэуцуагъэ хъугъэх джурт,  араб, перс, уйгур, монгол, бурят ыкIи нэмыкI тхэкIэ бэ дэдэхэр.